maidir leis an seasamh atá le glacadh thar ceann an Aontais Eorpaigh i gcruinniú an Choiste Comhlachais i gcumraíocht na Trádála a bunaíodh leis an gComhaontú Comhlachais idir an tAontas Eorpach agus an Comhphobal Eorpach do Fhuinneamh Adamhach agus a gcuid Ballstát, de pháirt, agus an Úcráin, den pháirt eile, a bhaineann le hIarscríbhinn XV (Comhfhogasú na reachtaíochta custaim) a ghabhann leis an gComhaontú a thabhairt cothrom le dáta

MEABHRÁN MÍNIÚCHÁIN

1.Ábhar an togra

Baineann an togra seo leis an gcinneadh ón gComhairle lena leagtar síos an seasamh atá le glacadh thar ceann an Aontais i gcruinniú an Choiste Comhlachais i gcumraíocht na Trádála i ndáil le hIarscríbhinn XV (Comhfhogasú na reachtaíochta custaim) a thabhairt cothrom le dáta, ar iarscríbhinn í a ghabhann le Caibidil 5 maidir le Custam agus éascú na trádála den Chomhaontú Comhlachais idir an tAontas Eorpach agus an Comhphobal Eorpach do Fhuinneamh Adamhach agus a gcuid Ballstát, de pháirt, agus an Úcráin, den pháirt eile.

2.Comhthéacs an togra

2.1.An Comhaontú Comhlachais idir an tAontas Eorpach agus an Comhphobal Eorpach do Fhuinneamh Adamhach agus a gcuid Ballstát, de pháirt, agus an Úcráin, den pháirt eile

Tá sé d’aidhm ag an gComhaontú Comhlachais idir an tAontas Eorpach agus an Comhphobal Eorpach do Fhuinneamh Adamhach agus a gcuid Ballstát, de pháirt, agus an Úcráin, den pháirt eile (‘an Comhaontú’) cur le comhtháthú eacnamaíoch de réir a chéile agus comhlachas polaitiúil a dhaingniú idir an Úcráin agus an tAontas Eorpach (dá ngairtear ‘na Páirtithe’ anseo feasta). Tháinig an comhaontú i bhfeidhm an 1 Meán Fómhair 2017.

2.2.An Coiste Comhlachais i gcumraíocht na trádála

Is comhlacht é an Coiste Comhlachais a bunaíodh leis an gComhaontú (Airteagal 464) a bhfuil sé, de bhun Airteagal 465(3) den Chomhaontú, de chumhacht aige cinntí a ghlacadh sna cásanna dá bhforáiltear sa Chomhaontú agus i réimsí ina bhfuil cumhachtaí tarmligthe ag an gComhairle Comhlachais chuige. Le Cinneadh Uimh. 3/2014 ón gComhairle Comhlachais AE-an Úcráin an 15 Nollaig 2014, tarmligeadh an chumhacht Iarscríbhinn XV (i measc iarscríbhinní eile) a ghabhann le Caibidil 5 den Chomhaontú a thabhairt cothrom le dáta nó a leasú chuig an Coiste Comhlachais i gcumraíocht na Trádála. Beidh na cinntí sin ina gceangal ar na Páirtithe a dhéanfaidh na bearta iomchuí chun iad a chur chun feidhme.

Mar a leagtar amach in Airteagal 465(4) den Chomhaontú, tiocfaidh an Coiste Comhlachais le chéile i gcumraíocht na Trádála chun dul i ngleic leis na saincheisteanna trádála uile agus leis na saincheisteanna uile a bhaineann le trádáil a gcumhdaítear le Teideal IV den Chomhaontú. I gcomhréir le hAirteagal 464(2) agus (3), agus mar a shonraítear in Airteagal 1(4) de na Rialacha Nós Imeachta den Choiste Comhlachais agus de na Fochoistí (‘na Rialacha Nós Imeachta’), beidh an Coiste Comhlachais i gcumraíocht na Trádála comhdhéanta d’oifigigh shinsearacha de chuid an Choimisiúin agus na hÚcráine atá freagrach as trádáil agus ábhair a bhaineann le trádáil. Feidhmeoidh ionadaí ar an gCoimisiún Eorpach nó ar an Úcráin atá freagrach as trádáil agus ábhair a bhaineann le trádáil mar Chathaoirleach an Choiste Comhlachais i gcomhréir le hAirteagal 2 de na Rialacha Nós Imeachta sin. Freastalóidh ionadaí ar an tSeirbhís Eorpach Gníomhaíochta Seachtraí ar na cruinnithe freisin

De bhun Airteagail 463(1) agus 465(3) den Chomhaontú agus Airteagal 11(1) de Rialacha Nós Imeachta, glacfaidh an Coiste Comhlachais cinntí trí chomhaontú frithpháirteach idir na Páirtithe agus nuair a chuirfear a nósanna imeachta inmheánacha faoi seach i gcrích. Síneoidh Cathaoirleach an Choiste Comhlachais gach cinneadh nó moladh agus fíordheimhneofaidh rúnaithe an Choiste Comhlachais iad.

3.An gníomh atá beartaithe agus an seasamh atá le glacadh thar ceann an Aontais

Leis an togra seo le haghaidh Cinneadh ón gComhairle, leagtar síos seasamh an Aontais maidir leis an gcinneadh atá le glacadh sa Choiste Comhlachais a bunaíodh leis an gComhaontú i ndáil le hIarscríbhinn XV (comhfhogasú na reachtaíochta custaim) a thabhairt cothrom le dáta, ar iarscríbhinn í a ghabhann le Caibidil 5 maidir le Custam agus éascú na trádála.

Is é atá sa ghníomh atáthar ag iarraidh ar an gCoiste Comhlachais i gcumraíocht na Trádála a ghlacadh gníomh a bhfuil éifeachtaí dlíthiúla leis. Beidh an gníomh atá beartaithe ceangailteach i gcomhréir le hAirteagal 465(3) den Chomhaontú idir an tAontas Eorpach agus an Comhphobal Eorpach do Fhuinneamh Adamhach agus a gcuid Ballstát, de pháirt, agus an Úcráin, den pháirt eile.

Tá gá le hIarscríbhinn XV a thabhairt cothrom le dáta chun léiriú a dhéanamh ar fhorbairt acquis an Aontais a rinneadh i réimsí custaim ó cuireadh inisealacha, an 30 Márta 2012, leis an téacs a caibidlíodh, agus comhfhogasú de réir a chéile reachtaíocht na hÚcráine á chur san áireamh. Tá an togra comhsheasmhach le hoibleagáidí na bPáirtithe a leagtar amach in Airteagal 463 agus in Iarscríbhinn XV den Chomhaontú.

Tá an togra sin comhsheasmhach le cur chun feidhme bheartais sheachtracha eile an Aontais, go háirithe Beartas Comharsanachta na hEorpa agus an Beartas maidir le Comhar um Fhorbairt i ndáil leis an Úcráin, agus cuireann an togra leo.

Níl an Comhaontú faoi réir nósanna imeachta REFIT ag an gcéim seo; ní thiocfaidh aon chostas ar FBManna an Aontais dá bharr agus ní chruthaítear aon fhadhb leis ó thaobh na timpeallachta digití de.

4.Bunús dlí

4.1.Bunús dlí nós imeachta

4.1.1.Prionsabail